
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL BRANDOS EGZAMINŲ IR PAGRINDINIO UGDYMO PASIEKIMŲ PATIKRINIMO UŽDUOČIŲ IŠDAVIMO IR SAUGOJIMO TVARKŲ TVIRTINIMO
2012 m. gegužės 3 d.   Nr.AT –  520
Šakiai

Vadovaudamasis Lietuvos Respublikos Švietimo ir mokslo ministro 2006 m. gruodžio 18 d. įsakymu Nr. ISAK-2391 (Žin., 2006, Nr.141-5437; 2010, Nr.152-7765) patvirtinto Brandos egzaminų organizavimo ir vykdymo tvarkos aprašo 96 p. ir Pagrindinio ugdymo pasiekimų patikrinimo organizavimo ir vykdymo tvarkos aprašo 55 p.:
1. Tvirtinu(pridedamus):
1.1. Pagrindinio ugdymo pasiekimų patikrinimo užduočių išdavimo ir saugojimo tvarką. 
1.2. Mokyklinių brandos egzaminų užduočių išdavimo ir saugojimo tvarką. 
1.3. Valstybinių brandos egzaminų užduočių išdavimo tvarką. 
2. Pripažįstu netekusiu galios rajono savivaldybės administracijos direktoriaus 2011 m. balandžio 19 d. įsakymą Nr. AT-602 „Dėl brandos egzaminų ir pagrindinio ugdymo pasiekimų patikrinimo užduočių išdavimo ir saugojimo tvarkų tvirtinimo“.
Direktorius                                                                
Juozas Puodžiukaitis

